b'\n_START_ARTICLE_\nEseni\n_START_PARAGRAPH_\nEseni so bili judovska verska skupnost, ki je nastala okoli leta 150 pr. n. \xc5\xa1t. in izginila s padcem Jeruzalema in rimsko zadu\xc5\xa1itvijo judovskega upora leta 70 n. \xc5\xa1t.. Mnoge, sicer lo\xc4\x8dene, a povezane skupine tistega obdobja, so delile podobna misti\xc4\x8dna, eshatolo\xc5\xa1ka, mesijanska in asketi\xc4\x8dna prepri\xc4\x8danja. Mnogi navajajo te skupine kot Esene. Leta 1947 so pri kraju Kumran ob Mrtvem morju na\xc5\xa1li rokopise, imenovane Kumranski rokopisi, ki naj bi pripadali esenom.\n_START_SECTION_\nSodobni\xc2\xa0\xc2\xbbeseni\xc2\xab\n_START_PARAGRAPH_\nNa svetu obstaja kar nekaj skupin, ki trdijo, da so nasledniki anti\xc4\x8dnih esenov. V Sloveniji so psevdo-eseni zbrani v Slovenskem dru\xc5\xa1tvu za psihi\xc4\x8dne raziskave, ki ima sede\xc5\xbe v Horjulu. Njihova prizadevanja so usmerjena k pravi\xc4\x8dnosti, varovanju narave in miru.'